
Comisia pentru buget,

finanţe şi bănci

Bucureşti,   20.12.2001 

Nr. 800

AVIZ

asupra propunerii legislative pentru modificarea salariilor de bază pentru unele funcţii prevăzute în anexa nr. II la Ordonanţa Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar
Cu adresa nr. 470 din 12 noiembrie 2001, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea salariilor de bază pentru unele funcţii prevăzute în anexa nr. II la Ordonanţa Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar. 

In urma examinării, în şedinţa din data de 20.12.2000, Comisia pentru buget, finanţe şi bănci, cu unanimitate de voturi, a hotărât respingerea din următoarele considerente:

Creşterile propuse de iniţiator conduc la decorelarea salariilor de bază utilizate pentru aceste funţii, faţă de salariile utilizate pentru funcţii similare, cum ar fi cea de secretar general în minister.

Conform art. 5 din Ordonanţa de urgenţă a  Guvernului nr. 33/2001 privind unele măsuri referitoare la salarizarea funcţionarilor publici şi a altor categorii de personal din sectorul bugetar, precum şi a personalului din organele autorităţii judecătoreşti, Ministerul Muncii şi Solidarităţii Sociale şi Ministerul Administraţiei Publice au elaborat un proiect de lege prin care se revizuieşte sistemul de salarizare în sectorul bugetar şi se instituie o politică unitară prin stabilirea salariilor în funcţie de importanţa domeniului de activitate şi de performanţele profesionale individuale.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

